Լասե Վիբե

**Լասե Վիբե** (, ), դանիացի ֆուտբոլիստ, հարձակվող: 2016 թվականին Դանիայի հավաքականի կազմում մասնակցել է Ռիո դե Ժանեյրոյում կայացած Օլիմպիական խաղերին։

## Ակումբային կարիերա
thumb|left|150px|Վիբեն «Բրենտֆորդի» կազմում
thumb|left|250px|Վիբեն՝ Դանիայի հավաքականի մարզումների ժամանակՎիբեն իր հայրենի քաղաքի «Օրհուս» ակումբի սան է։ 2007 թվականին նորամուտն է նշել Դանիայի առաջին դիվիզիոնի հիմնական թիմում։ 2009 թվականի սկզբին խաղային պրակտիկա փնտրելիս Լասսեն պայմանագիր է կնքել երկրորդ դիվիզիոնի «Ֆյուն» ակումբի հետ։ Իր մեկնարկային մրցաշրջանում օգնել է նոր թիմին հաղթել մրցաշարում և դուրս գալ առաջին լիգա: 2010 թվականին Վիբեն տեղափոխվել է «Վեստշելան», որի կազմում առաջին իսկ մրցաշրջանում դարձել է թիմի լավագույն ռմբարկու։ 2012 թվականի սկզբին տեղափոխվել է «Սյոներյուսկ»։ «Բրոնդբյուի» դեմ խաղում նորամուտն է նշել Դանիայի ֆուտբոլի առաջնությունում: Մարտի 18-ին «Սիլկեբորգի» դեմ խաղում խփել է առաջին գոլը «Սյոներյուսկի» կազմում։ 2018 թվականի մարտի 28-ին «Սիլկեբորգի» դեմ խաղում Վիբեն դարձել է հեթ-տրիկի հեղինակ։ Մրցաշրջանի արդյունքներով դարձել է թիմի լավագույն ռմբարկու։

2013 թվականի ամռանը տեղափոխվել է շվեդական «Գյոտեբորգ»։ Հուլիսի 18-ին Սլովակիայի «Տրենչինի» դեմ Եվրոպայի լիգայի որակավորման խաղում նորամուտն է նշել նոր թիմում։ Հուլիսի 28-ին «Հելսինգբորգի» դեմ խաղում նորամուտն է նշել Ալսվենսկան լիգայում։ Սեպտեմբերի 1-ին «Ատվիդաբերգի» դեմ խաղում խփել է առաջին գոլը «Գյոտեբորգի» կազմում։ 2014 թվականին Վիբեն օգնել է ակումբին զբաղեցնել երկրորդ տեղը առաջնությունում, իսկ ինքը դարձել է նրա լավագույն ռմբարկուն։ 2015 թվականին դարձել Է Շվեդիայի գավաթակիր՝ 7 գոլով դառնալով նրա լավագույն դիպուկահարը։

2015 թվականի ամռանը Վիբեն տեղափոխվել է անգլիական «Բրենտֆորդ»՝ կնքելով եռամյա պայմանագիր: Տրանսֆերի արժեքը կազմել է 1,3 միլիոն եվրո։ Օգոստոսի 8-ին «Իփսվիչ Թաունի» դեմ խաղում նորամուտն է նշել Չեմպիոնշիփում՝ երկրորդ խաղակեսում փոխարինելով Ալան Մակքորմակին։ Օգոստոսի 29-ին «Ռեդինգի» դեմ խաղում խփել է առաջին գոլը «Բրենտֆորդի» կազմում։ Այն բանից հետո, երբ թիմի հիմնական հարձակվող Մարկո Ջուրիչինը վնասվածք է ստացել, Վիբեն ստացել է իր հնարավորությունը և մրցաշրջանի արդյունքներով Ալան Ջաջի հետ դարձել է թիմի լավագույն ռմբարկու:

2018 թվականի սկզբին տեղափոխվել է չինական «Չանչուն Յատայ»: Տրանսֆերի արժեքը կազմել է 2,3 միլիոն եվրո։

## Միջազգային կարիերա
2014 թվականի սեպտեմբերի 3-ին Թուրքիայի հավաքականի դեմ ընկերական խաղում նորամուտն է  նշել Դանիայի հավաքականի կազմում՝ երկրորդ խաղակեսում փոխարինելով Թոմաս Կալենբերգին: Հոկտեմբերի 11-ին Ալբանիայի հավաքականի դեմ Ֆուտբոլի Եվրոպայի առաջնություն 2016-իընտրական խաղում խփել է առաջին գոլը ազգային թիմի կազմում։

2016 թվականին Դանիայի օլիմպիական հավաքականի կազմում մասնակցել է Ռիո դե Ժանեյրոյի Օլիմպիական խաղերին: Մրցաշարի ընթացքում մասնակցել է Իրաքի, Հարավային Աֆրիկայի, Բրազիլիայի և Նիգերիայի թիմերի դեմ խաղերին։

### Գոլեր Դանիայի հավաքականի կազմում

## Ձեռքբերումներ
**Թիմային**

«Գյոթեբորգ»
* Շվեդիայի Գավաթի գավաթակիր՝ 2014/2015

**Անհատական**

* Ալսվենսկան լիգայի լավագույն ռմբարկու (23 գոլ)՝ 2014 
* Շվեդիայի գավաթի լավագույն ռմբարկու (7 գնդակ)՝ 2014/2015

## Ծանոթագրություններ

## Արտաքին հղումներ
* Профиль на сайте «Гётеборга»
* Профиль на сайте «Брентфорда»
* Dansk Fodbold profile

 
Կատեգորիա:Անգլիական ֆուտբոլի լիգայի խաղացողներ
Կատեգորիա:Բրենտֆորդի ֆուտբոլիստներ
Կատեգորիա:Գյոթեբորգի ֆուտբոլիստներ
Կատեգորիա:Դանիացի ֆուտբոլիստներ
Կատեգորիա:Միդտյուլանի ֆուտբոլիստներ
Կատեգորիա:Ֆուտբոլի հարձակվողներ